বেগম খালেদা জিয়া গত ২৮শে নভেম্বর নয়াপল্টনে বিএনপির প্রধান কার্যালয়ের সামনের রাস্তায় সমাবেশ করলেন।প্রায় প্রতিদিন এখানে সভা হয়। অবস্থাদৃষ্টে মনে হচ্ছে ফকিরাপুলের মোড় থেকে কাকরাইল মোড় পর্যন্ত এই গুরুত্বপূর্ণ ও ব্যস্ত রাস্তাটি বিএনপির নিজস্ব সম্পত্তিতে পরিণত হয়েছে, যখন ইচ্ছা তখন কোন অনুমতির তোয়াক্কা না করেই সভা সমাবেশ করে যাচ্ছেন, এতে সাধারণ জনগনের কি অপরিসীম ভোগান্তি হচ্ছে তা ভাবার মত সময় কোথায়। এখন রাজনীতির জন্য সাধারণ জনগনের প্রয়োজন হয় না এখন দরকার ক্যাডার। জনগনের জন্য তৈরী থাকে দুর্ভোগ আর ক্যাডারদের জন্য তৈরী থাকে বিরিয়ানির প্যাকেট আর দল ক্ষমতায় গেলে অফুরন্ত সম্ভবনা।তারা নাকি পল্টন ময়দানে সমাবেশ করার অনুমতি না পেয়ে এই রাস্তায় সমাবেশ করেন।অনুমতির তোয়াক্কা না করে যদি ব্যস্ত রাস্তা বন্ধ করে সমাবেশ করা যায় তা হলে পল্টন ময়দানে অনুমতির তোয়াক্কা না করে সমাবেশ করতে বাধা কোথায়।